הסדרה הקדימה את זמנה בסוגיות חברתיות שונות, כמו הצגת זכויות לנשים וזכויות לאפרו אמריקאים. היא נתנה במה גם לתיאור של נופשים ממוצא אפרו אמריקאי, ממעמד הביניים, דבר שהיה נדיר באותה תקופה בטלוויזיה האמריקאית. עם זאת, אחד המאפיינים של הסדרה הוא, היעדר של זוגות מעורבים (לבנים ושחורים). חוקים שאסרו יחסי זוגיות בין-גזעיים התקיימו במספר מדינות בארצות הברית במשך תקופה ממושכת. רק בשנת 1967 ביטל בית המשפט העליון את האיסור על כך, בפסק דין לאבינג נגד וירג'יניה. בשנות ה-70, בהן שודרה הסדרה, אף לאחר הוראת בית המשפט העליון, עדיין היה חשש כי מפרסמים במדינות הדרום לא ירצו לפרסם בסדרה אם יהיה בה "עידוד" לקשרים זוגיים בין גזעיים.
סדרות המשך.
אחרי הפסקת שידורה של הסדרה, יצא בשנת 1990 הסרט The Love Boat: A Valentine Voyage לאקרנים. סדרת המשך בשם "" שודרה בשנים 1998–1999 בארצות הברית.
קישורים חיצוניים.
23.12.2020 ,Brian Boone, Looper
גביע ה-AFC צ'לאנג'
פנחס גולדשמידט
הרב פנחס גולדשמידט (נולד ב-21 ביולי 1963) הוא רב, היה רבה של הקהילה היהודית-ליטאית במוסקבה, חבר נשיאות בקונגרס יהודי רוסיה, שכולל בעיקר את הקהילות המזוהות עם הזרם הליטאי ברוסיה. נבחר ב-2011 לכהן כנשיא ועידת רבני אירופה, לאחר תפקיד קודם כיו"ר הוועדה המתמדת של הארגון.
ביוגרפיה.
נולד לאליזבת ושלמה בציריך. משפחתו מתגוררת מזה ארבעה דורות בשווייץ. אביו הוא תעשיין שפיתח מערכת למיון וסידור ביגוד. אבי סבו מצד אביו שימש כרב הראשי של יהודי דנמרק ומאוחר יותר של קהילת ציריך.
למד אצל הרב משה סולובייצ'יק, ולאחר מכן בישיבת פוניבז' בבני-ברק, בישיבת מרכז הרב ובישיבת נר ישראל בבלטימור, שם גם הוסמך לרבנות. במקביל למד במכון ג'ונס הופקינס, שם קיבל תואר שני.
בין 1987–1989 עסק ברבנות בנצרת עלית, ועסק רבות בקליטה רוחנית של העולים מברית המועצות. בשנת 1989 נשלח על ידי רבו הרב משה סולובייצ'יק והרבנות הראשית לישראל לעמוד בראשות בית הדין של ברית המועצות ואחר כך של חבר המדינות.
הרב גולדשמידט היה בין המייסדים של הקונגרס היהודי הרוסי, שבו הוא מכהן כחבר הנשיאות. כמו כן ביוזמתו הוקמה ישיבת אוהלי יעקב במוסקבה ובית הספר היהודי הכללי "עץ חיים". הרב גולדשמיט נודע כרבם של כמה מהאוליגרכים הרוסים ובהם ארקדי גאידמק. הרב חיבר שו"ת על בעיות הלכתיות של יהודי חבר העמים בשם "זיכרון בספר".
בסוף שנת ה'תשע"ב (2012) פרסם מאמר ביקורתי נגד מוסד הרבנות הראשית לישראל והרבנים הראשיים לישראל. בעקבות כך פרסמו חברי נשיאות הארגון המקביל מרכז רבני אירופה מכתב תמיכה ברבנים הראשיים לישראל ומחו "על כל ניסיון לפגוע במעמדו של הרב מצגר ולהצר את צעדיו על ידי גורמים שונים וח"ו יכול להביא לידי חילול השם".
בשנת 2016 ממשלת הרפובליקה הצרפתית העניקה לרב גולדשמידט את אות המסדר הלאומי של לגיון הכבוד על תרומתו הרמה לחיזוק היחסים בין רוסיה וצרפת.
בזמן מלחמת רוסיה-אוקראינה בשנת 2022, עזב במפתיע, לדבריו בכדי לסעוד את אביו. הוא מינה את סגנו, הרב דוד יושובייב, לממלא מקומו – והודיע שימשיך לכהן כראש בית הדין הרבני של מדינות חבר העמים והמדינות הבלטיות. בשבועות הראשונים אחרי עזיבתו שהה הרב גולדשמידט בבירות במזרח אירופה, ועסק בסיוע לפליטים היהודים מאוקראינה, אך בשלב מסוים הגיע לישראל ומאז הוא היה בארץ. לפי ציוץ של כלתו, הוא עזב את רוסיה לאחר שהופעל עליו לחץ מצד הרשויות להביע תמיכה במלחמה באוקראינה – והוא סירב לעשות זאת.
ב-7 ביולי 2022 הוא התפטר מתפקידו כרב הראשי של מוסקבה ויו"ר בית הדין הרבני במוסקבה.
חיים אישיים.
נשוי לדרה, ילידת ארצות הברית, ואב לשבעה ילדים.
נחל חצצון
נַחַל חַצְצוֹן הוא נחל במדבר יהודה שבישראל. הנחל יורד מ"חורבת סחבא", סמוך ליישוב מעלה עמוס, ונשפך לים המלח סמוך לקיבוץ מצפה שלם, מדרום לנחל דרגה ומצפון לנחל קדם.
גאוגרפיה.
שטח אגן ההיקוות של נחל חצצון כ-85 קמ"ר ואורכו כ-22 ק"מ. אורך הקניון שלו כ-4 ק"מ, ועומקו בחלקו התחתון למעלה מ-400 מטר.
בחלקו העליון, יורד הנחל בסלע קירטוני רך, ויוצר עמק רדוד ורחב, במקומות מסוימים רוחבו עולה על 250 מטרים. עם כניסתו של הנחל לתחום במת השוליים המזרחיים של מדבר יהודה, הוא מתחתר בסלע הגיר הקשה. בנחל חצצון ארבעה מפלים גדולים. גובה הראשון שבהם, כ-120 מטרים, בתחתיתו גב גדול, וסביבו פרסת מצוקים. גובה המפל הבא כ-40 מטרים. גובהו של המפל השלישי כ-25 מטרים וקיר המפל בנוי משכבות של גיר ושל חרסית לסירוגין. המים סחפו את שכבות החרסית, ועל ידי כך נוצרו בקיר המפל מעין מדפי גיר דקים ועמוקים. גובה המפל התחתון כ-30 מטרים. בין מפלים אלו ישנם עוד עשרות מפלים שגובהם נע בין 4 ל-15 מטרים.
נקיק מצוקי נוסף יורד אל נחל חצצון, סמוך לתחתיתו של המפל הגדול. גם בנקיק זה מספר מפלים.
בתחתית הקניון נראים שרידי חוואר הלשון. עם יציאת הנחל מתחום מצוק ההעתקים, פונה הנחל פניה חדה לדרום, לפני הישפכו לים המלח. כאן זורם הנחל בין מצוק ההעתקים לבין מדרגת חוואר גבוהה, עליה נמצא קיבוץ מצפה שלם.
שם הנחל המקורי הוא "ואדי חצאצה", והשם "חַצְצוֹן" הוא שמו של יישוב מקראי באזור ים המלח, הנזכר הן בספר בראשית והן בספר דברי הימים, שם הוא מזוהה עם עין גדי. חלקו העליון של הנחל נקרא ואדי עבין, ויובלו העיקרי של הנחל הוא ואדי א-דבאבה.
בנחל מספר מאגרי מים עתיקים, כיום חרבים. בעיקר ידועה מאגורת מנקושיה (מאגר מים תת-קרקעי שפתחו מן הצד) - נפחה היה כ-800 מ"ק. על גדתו הדרומית של הנחל, סמוך לראש הקניון, נמצאים ארבעה מבני אבן עגולים עתיקים, אחד מהם עדיין שלם.
בין מצוקי נחל חצצון שורר צל כמעט בכל שעות היום, דבר הנותן משטר מים טוב, ובעקבות כך גם צמחייה עשירה. בין היתר צומחים בנחל: מציץ סורי, שכרון המדבר, שיח אברהם, אוג קוצני, אזוביון, שרביטן מצוי, זוגן השיח, אטד, צלף, ערטל, אכילאה, לוף, בוצין, מרווה ושרכים - שרכרך ודנדנה רפואית.
מבחן אפגאר
"מבחן אפגאר" (Apgar score) הוא בדיקה הנעשית בתינוק מיד בתום הלידה, במטרה להעריך את מצבו הגופני של התינוק מיד לאחר הלידה, מחשש שמא הוא נתון במצוקה. הבדיקה קרויה על שמה של ד"ר וירג'יניה אפגאר, רופאה מרדימה שהגתה את המבחן. בדיקת היילוד נערכת בחמישה מדדים שונים. לכל מדד ניתן ניקוד בין 0 ל־2, כך שלכל היותר ניתן לקבל עשר נקודות:
המבחן מתבצע פעמיים:
בדיקה ראשונה – לאחר דקה:
הציון לאחר דקה מסמן לרופא האם התינוק זקוק לטיפול מיידי: ציון בין 7 ל־10 מעיד בדרך כלל שהתינוק במצב טוב, ואינו דורש עזרה רפואית מיוחדת. ציון בין 4 ל־6 מעיד על כך שהתינוק כנראה זקוק להתערבות רפואית מסוימת – למשל, לצורך הקלה על נשימתו. ציון מתחת ל־4 מעיד כי התינוק זקוק לטיפול רפואי מיידי.
בדיקה שנייה – לאחר 5 דקות:
לאחר 5 דקות מבוצעת הערכת מצב מחודשת. הציון של תינוקות שקיבלו ציון נמוך יחסית בבדיקה הראשונה עשוי לעלות, במיוחד לאחר קבלת סיוע רפואי כדוגמת מתן חמצן, שאיבת נוזלים מהאף, או גירוי. תינוק שציונו נשאר נמוך יועבר למחלקת טיפול נמרץ ילודים, כדי לקבל טיפול רפואי והשגחה יותר צמודה.
על אף שציון נמוך במבחן עלול להעיד על סיבוכים בלידה, תינוקות רבים שקיבלו ציון נמוך במבחן אפגאר גדלים ומתפתחים היטב, בזכות איכות הטיפול שניתן ברפואה המודרנית, המאפשר צמצום נזקים מאירועים שכאלה.
פרולס
האי פרולס (באנגלית: Prall's Island) הוא אי בלתי מיושב המצוי במצר ארתור בין סטטן איילנד, אחד מרובעי העיר ניו יורק, לבין לינדן במדינת ניו ג'רזי שבארצות הברית.
האי הוא אחד מהאיים המהווים את רובע סטטן איילנד. שטחו 0.36 קמ"ר.
מקור השם והיסטוריה.
האי קרוי על שם אחד המתיישבים ההולנדים הראשונים של הסטטן איילנד - ארנט יאנסון ואן נארדן פראל (Arent Jansen Van Naerden Prall) (נולד בשנת 1698), או על שם המתיישב אברהם פראל (Abraham Prall; 1706-1775), אשר קנה את האי לאחר הגיעו מאמסטרדם.
שמו המקורי של האי היה האי דונגאן, על שם מושל מדינת ניו יורק תומאס דונגאן (Thomas Dongan) שהתמנה למושל בשנת 1688. במהלך השנים שובש השם ל"אי דנקן". החל מסוף המאה ה-19 מכונה האי על שם פראל (נהגה פרול).
כיום האי בבעלות העירייה של ניו יורק, מנוהל על ידי מחלקת הפארקים והנופש של ניו יורק ומשמש כמקלט לציפורים (בית גידול לציפורים).
האי פרולס
פרולס איילנד
פראלס איילנד
פראלס
מיצר ארתור
מנהרת הכותל
אדווין ואן דר סאר
אדווין ואן דר סאר (בהולנדית: Edwin van der Sar; נולד ב-29 באוקטובר 1970 בוורהוט שבהולנד) הוא כדורגלן עבר הולנדי ששיחק בעמדת השוער. ואן דר סאר הוא השחקן בעל מספר ההופעות השני הרב ביותר בהיסטוריה של נבחרת הולנד במדיה שיחק 130 פעמים, ונחשב לאחד מגדולי השוערים בתולדות המשחק.
לאורך הקריירה שיחק באייאקס אמסטרדם, יובנטוס, פולהאם ובמנצ'סטר יונייטד. הוא זכה פעמיים בליגת האלופות, פעם אחת בגביע אופ"א, ארבע פעמים באליפות ליגת העל ההולנדית וארבע פעמים באליפות הפרמייר ליג.
כיום מכהן ואן דר סאר בתור מנכ״ל אייאקס.
קריירת מועדונים.
ראשית חייו ותחילת הקריירה.
ואן דר סאר נולד בעיר וורהוט, החל לשחק בקבוצת הילדים של המועדון פורהולטה המקומי ולאחר מכן עבר לשחק בשורותיה של נורדוויק. בשנת 1990 הביא אותו עוזר המאמן של אייאקס אמסטרדם, לואי ואן חאל, לשחק בשורות מועדון הפאר.